[{"text_idx": "#000003", "text": "Daeth gwaith adfer y castell i ben ar gost o \u00a312m yn sgil grant o \u00a36.2m gan Gronfa Dreftadaeth y Loteri a \u00a34.3m gan y Gronfa Ddatblygu Ranbarthol Ewropeaidd."}, {"text_idx": "#000004", "text": "Ond mae hi wedi bod yn Awst stormus y tu fewn i furiau Castell Aberteifi."}, {"text_idx": "#000005", "text": "Fe adawodd y cyfarwyddwr, Cris Tomos, ei swydd ar o\u0302l iddo ddweud bod \"anghydweld\" wedi bod gydag ymddiriedolwyr a honiadau eu bod nhw'n ymyrryd yn sut yr oedd y castell yn cael ei redeg."}, {"text_idx": "#000006", "text": "Mr Tomos yw'r ail gyfarwyddwr i adael o fewn tair blynedd."}, {"text_idx": "#000007", "text": "Fe ymddiswyddodd Steffan Crosby yn 2012 ar o\u0302l ychydig fisoedd yn y swydd."}, {"text_idx": "#000011", "text": "Roedd yr ymddiriedolaeth wedi dweud bod yna \"raglen ardderchog o ddigwyddiadau\" wedi ei threfnu yn y castell dros yr haf fyddai'n rhoi llwyfan i \"berfformiadau cenedlaethol\" a \"thalent lleol.\""}, {"text_idx": "#000012", "text": "Ers agor ei ddrysau i'r cyhoedd ym mis Ebrill mae'r castell wedi denu 20,000 o ymwelwyr."}, {"text_idx": "#000017", "text": "\"Mae rhai pethau wedi digwydd yn y castell ... fe gethon nhw gyngerdd Gymraeg arbennig ond dwi'n meddwl bod honna wedi ei threfnu i dawelu ein siort ni."}, {"text_idx": "#000018", "text": "\"Ond mae eisiau gweledigaeth fwy eang i gael pethau fel hyn yn barhaus 'na a sai'n meddwl bod e gyda'r bobl sydd 'na nawr..."}, {"text_idx": "#000019", "text": "\"Maen nhw wedi gwneud stro\u0302cs i ddod a\u0302'r castell hyd at fan hyn ond mae eisiau symud 'mla'n nawr a dwi i ddim yn meddwl bod yr un bobl yn mynd i allu gwneud hynny.\""}, {"text_idx": "#000022", "text": "Un arall sydd wedi gadael yr ymddiriedolaeth ydy Dr Richard Crawfords sy'n poeni nad oes digon o bwyslais ar hanes a threftadaeth yn y castell."}, {"text_idx": "#000024", "text": "\"O fy mhrofiad i, ar adegau roedd yr agwedd at dreftadaeth yn wael iawn ... fe glywais i un aelod o'r Ymddiriedolaeth yn dweud: 'I'm sick and tired of hearing about the Eisteddfod ..'.\""}, {"text_idx": "#000025", "text": "Y gred yw taw Castell Aberteifi oedd lleoliad yr Eisteddfod gyntaf i gael ei chofnodi, dan nawdd yr Arglwydd Rhys yn 1176."}, {"text_idx": "#000026", "text": "Disgrifiad o\u2019r llun, Cyn y cynllun adfer gwerth \u00a312 miliwn roedd dyfodol y castell yn edrych yn dywyll"}, {"text_idx": "#000037", "text": "Pa ochr i'r ffens? Portread artist dur o'r byd wedi Brexit"}]